text
stringlengths 1
2.05k
|
|---|
"हून हर पल प्रभु अग्गें सच्चे मना कन्नै बिनती करदी जे--" हे परमेसर, हे प्रभु, हे जानी-जान कोई ते नेहा रस्ता समझाओ जेह्दे नै हल्ल बी निकली आवै, मेरी गल्ल बी रेही जा ते इस खानदानै दी लाज बी रेही जा। |
इक कम्मै पिच्छें दौं लाह् होने |
मिगी पक्क सेही ऐ जे मधुकर ग़ालिब दी शायरी दा बड़ा रसिया हा। अपनी नौकरी दे दिनें च ओ मस्ती दे आलम च जदूं सौनी आला लेखा लैह्रें-बैह्रें च बाहीं लोआरदा, मेरे कमरे च चानचक्क सामनै आई खड़ोंदा तां ओदे ओठें पर इक-इक करियै ग़ालिब दे शे’रें दियां केई छुर-छुरिया चलन लगी पौंदियां हियां। |
मिसर- गाना कोह्का हा? |
’पर नेहा हिरख ते तबाही आनदा ऐ, अपने लेई बी ते दूएं लेई बी।’ में दलील दित्ती। |
सुनियै कीरती दी माता सेठ होरें गी बलान चली गेई। |
सख्त मेह्नत ते मजबूत मनोबल कन्नै टीम इंडिया मलेशिया रवाना |
कुसै बन्होए दे पशु आला लेखा, जदूं तोड़ी बाह्रा दी दुनियां सदा-सदा लेई ओदिएं नजरें चा छप्पी नईं जन्दी, उसले तोड़ी जियां ओ इक्कै थारा पर सिर भन्नी-भन्नी मरदा रौंह्दा ऐ, ठीक उस्सै चाली ओदे बे-काबू मना दी ए तांग ओदे कालजे अन्दर खड़बात-जन ठुआलदी बाह्र निकली आने दा रस्ता लबदी रेई। कन्ने आले कमरे च सुरेश बे-फिक्रा सुत्ते दा सा। बश्कारला भित्त थोड़ा नेहा खुल्ले दा सा ते उस्सै दी इक भेठा, फर्शा उप्पर दरी बछाए दे, सिरा शा लेइयै पैरें तोड़ी, कम्बला च लबटोई दी, नौकरेआनी सुत्ती दी ही। पूरे घरा च उस बेल्लै कुसै दे बी जागने दी रत्ती-मासा छेड़ नेईं सी। सिर्फ इक्कली उयै, जियां अग्गी दी सेजा उप्पर पेदी, जला करदी ही। केईं दिन इस्सै पलंगा उप्पर ओदे कन्ने वीणापणि सोंदी रेई ही। पर अज्ज ओदा घरा आला घर गै सा। सै ओ अपने कमरे अन्दर सोन उठी गेई ही। ओदा मन दुखी सा, बे-चैन सा ते उसी चिंता सी जे वीणपणि उन्दे इस कमरे दे पलंगा पर होई सकने आले शरीरी भन्न-त्रोड़ बारै नेईं सोचा दी होयै। ए सोच औंदे गै उसी शर्मा ने ते बे-इज्जती दे भावा ने इस चाली घैरी लैता जे उसी बझोन लगा जियां ओदा कालजा फिंग-फिंगा होइयै त्रुट्टी जाग। उन्न बड़ी मुश्कलें अपने-आपा गी सम्हालेआ। पर फी बी ओदा शरीर इस चाली कम्बी गेया जियां हुनै-हुनै बिजली दी नंगी तार ओदे ने छोई गेई होयै। |
उनेंगी कीर्तिचक्र कन्नै सम्मानत करने दी घोशना कीती गेई ते तत्कालीन सरकार ने उंदे परोआ गित्तै पेट्रोल पैम्प देने दा बी बादा कीता हा। |
हिन्दी फिल्में दी पैह्ली स्वप्न सुंदरी ते ड्रैहन लेडी जनोहियें विशेषणें कन्नै अलंकृत देविका गी उंदी खूबसूरती, शालीनता, धाराप्रवाह् अंग्रेजी ते अभिनय कौशल गित्तै अंतर्राश्ट्रीय स्तर उप्पर जिन्नी लोकप्रियता ते प्रशंसा थ्होई उन्नी घट्ट गै अभिनेत्रियें गी नसीब होई सकदी ऐ। ब्रिटेन दे अखबार तां उसले उंदियें तरीफें कन्नै भरोचे दे रौंह्दे हे। |
इन्दे जीवन दा रोजगारी पक्ख बड़ा संघर्षपूर्ण रेहा। शुरू-शुरू च टेवे-टीपां बनाने टयूशनां पढ़ाने, प्राइवेट स्कूलें च नौकरी, सम्पादन दे लौह्के-मुटटे कम्म, रेडियो स्टेशन जम्मू च सक्रिप्टराइटर बगैरा दी नौकरी करनी पेई ते फ्ही पक्के तौरा पर “परतियै बसाओ” मैह्कमें च मुलाजमत मिली। अपनी दयानतदारी ते कर्मठता दे गै फलसरूप ए डिप्टी प्राबिंशियल रिहेबलीटेशन आफिसर दे तौरा पर रटैर होए। रटैर होने परैन्त इन्दा स्वास्थ ढिल्ला जन रौह्न लगा। इक-दौ बारी दिलै दा दौरा बी पैआ। ब, 23 मार्च 1992 ई. गी पौने आह्ला दिले दा दौरा इ’नेंगी म्हेशा लेई साढ़े शा खंडाई गेआ। |
मास्टर : कमाल ऐ। तुस अखबारा दा मुल्ल किन्ना दिन्दे ओ ? |
जित्तो : की कड्ढग कोई गालियां असेंगी? की कमाग कोई दगा साढ़े कन्नै? अस ते दस्सें नैंहें दी मैह्नतू पर भरोसा करने आह्ले लोक आं। फ्ही तूं जे मेरे कन्नै एं, तां अ’ऊं समझनां जि’यां माता वैश्णो गै मेरे अंग-संग ऐ। |
[माया चुपाचप मुड़ी ते रसोई गी चली गेई। इन्ने च पित्तलू दे निक्के नेह नरगेलू च तमाकु छिक्कदा ईशर आई जन्दा ऐ। खद्दड़ै द दौहरा घटन्ना ते कमीच, तमीचै पर पट्टू दा कोट, सिरै पर साफा, मूंडै चादर] |
क्षेत्र दे लोकें दा आक्खना ऐ जे सरकार बी मनदी ऐ जे कुसै बी क्षेत्र दे आर्थिक सुधार लेई पर्यटन गी बढ़ावा देना जरूरी ऐ। देश-विदेश थमां हर ब’रे लक्खां पर्यटक जम्मू-कश्मीर रिआसत च कुदरती शलैपे दे नज़ारे दिक्खन ते उंदा मज़ा लैन इत्थै पुज्जदे न। कुदरती शलैपे दे मामले च पंचायत पनासा क्षेत्र बी कुसै कोला पिच्छै नेई ऐ, ब पर्यटन गी बढ़ावा देने लेई इस क्षेत्र गी विकसित करने दे मामले च पिच्छै रक्खेआ गेआ ऐ ते इयै बजह ऐ जे लोकें गी इस थाह्र दे बारे च जानकारी नेईं ऐ। |
गुस्से कन्ने अम्बला होए दा अपूर्ब अन्दर गैं टकान गै लगा हा, जे हरानगी दे मारे ओ धबक्क रेई गेआ-उसदे मुंआ गल्ल नईं निकली। सामने भारती खड़ोती दो ही। उसने ए कनेआ रुप बनाए दा ऐ। पोआने पैर, काले रंगै दी साड़ी बन्नी दी ही उसने, बाल खिल्लरे दे, ते चेहरा बड़ा शान्त ते गम्भीर, अखचै कोई दूरै दा राह्-राहंदू धुप्पै कन्ने तिड़के दा, पानी कन्ने निचड़दा, फाकें दा मारे दा ते सतनींदरा, दिन रात पैंडा मारदा आया होऐ-ते इस हालती च कुसै घड़ी बी रस्ते च ढेइयै मरी सकदा होऐ। उस उप्पर किआं कोई क्रोध करी सकदा ऐ! अपूर्ब इस गल्लै दी कल्पना गै नेहा करी सकदा। भारती ने सिर झुकाइयै बल्लें नेई गलाया : "तुस आई गे, हून तिवारी बची जाग।" |
भाजपा नेता वरूण गांधी मुस्लिमें खलाफ उगलेआ गेदा जैह्र शर्मनाक ऐ जेहदी चबक्खे निंदेआ कीती जा करदी ऐ हालांके उंदी बचाऽ बी करा करदी ऐ। उंदे पास्सेआ दित्ता गेआ मुस्लिम-बरोधी ब्यान छड़ी कुसै इक मनुक्खै दी बमार बचारधारा दी छवि पेश नेईं करदा बलके संघ परोआर थमां बने दी भाजपा दी हिदुत्व मानसिकता दा गै इक हिस्सा ऐ जेहदा प्रचार कीता गेआ ऐ। रपोट मताबक वरूण होरें ना छड़ा मुस्लिमें खलाफ जैहर उगलेआ बलके कार्यक्रम थमां इक सिक्ख माहनू गी बाह्र जाने लेई गलाया। वरूण गांधी दे जैहरीले वक्तव्य संघ परोआर पास्सेआ खुल्ले इच गायी जाने आह्ली गल्लें थमां बक्ख नेईं ऐ ते केई गल्लें इच उनें प्रवीन तोगड़िया ते दिनेश भारती आङर छड़ा इस जैहर गी बाह्र आहन्नेआ ऐ जदके उंदे मुस्लिम बरोधी बयान गी लेइयै दूरी बी कायम रक्खने दी ऐ, संघ परोआर पूरी चाल्ली कन्नै उंदी इस नफरत कन्नै भरोचे दी सांप्रदायिक मानसिकता दे प्रति प्रतिबद्ध ऐ। जदके नरेन्द्र मोदी गै शैद गैर-हिन्दुएं खलाफ अपनी नफरत गी लेइयै खुल्ले तौर उप्पर बोलदे न, खास तौरे उप्पर उच्चजाति दे हिंदु, बाकी छड़ी धर्मनिरपेक्ष छवि पेश करदे न इक नकाब दे पिच्छे रेहियै। किश ध्याड़े पैह्ले पीलीमीत इच जन रैली इच वरूण गांधी पास्सेआ दित्ते गेदेउंदे संबोधन गी लेइयै भाजपा दे इक बी बड्डे नेता ने एहदा खुल्ले तौरे उप्पर ना गै एहदा बरोध कीता ते नां गै निंदेआ कीती। इस देशे इच धर्मनिर्पेक्षता ते लोकें ते समुदायें दे लोकतांत्रिक अधिकरें, खासकरियै अल्पसंख्यकें गी लेइयै एहदे कन्नै भाजपपा दी छवि स्पश्ट रूपै कन्नै सामनै औंदी ऐ। हालांके एह् मता शर्मनाक ते मता निंदकीय ऐ, एहदे च कोई शैंका नेईं होनी चाहिदी जे जेकर भाजपा नेता जां संघ परोआर अपना असलीत आह्ला रंग दस्सना रंभ करी आंङन। कुसै चाल्ली कन्नै वरूण गांधी दा मामला मता रूचिकर ऐ। ओह् भारत दे पैह्ले प्रधानमंत्री दे पौत्र न जेह्के हिन्दु-मुस्लिम एकता दे म्हान समर्थक ते धर्मनिर्पेक्ष छवि दे रेह्। |
सत्त बज्जे तां रेडियो दे रौले ने चरण गी जागने पर मजबूर करी दित्ता। अपने पैर मेजै पर रखोए दे दिक्खियै ओह् झट्ट सा’रा होइयै बेही गेआ। |
‘दत्तू’ कवि गी अपने दरवारै च बलाया हा। इस समें च मुगलिया बशै दी इक बड़ी भारी टतुर ते राजनीति दी खड़ारू बेगम मुलगानी राजा रणजीतदेव दी शरण आई। इस कन्ने इक इतिहासकार मस्कीन बी आया। बेगम किछ बरे जम्मू, साम्बा ते पुरमण्डल रेई। उसदा इतिहास मस्कीन ने लिखे दा ऐ ‘तारीख पंजाब’ च। इसने बड़ा किछ लिखे दा ऐ पर डोगरी भाशा दे सरबन्धै च इन्ना गै लिखे दा ऐ जे जम्मू दी भाशा डोगरी ऐ जिस गी कोई बाहरला समझी नईं सकदा ऐ। |
लोकसभा चुनाएं दी तरीकें दी घोषणा होंदेगै राजनीतिक दल फिल्मी सितारें गी स्टार प्रचारक बनाए जाने दे अभियान च जुटे दे न। |
दिवाकर : (हरसीऐ) तुन्दे वचार काफी त्रिक्खे न पर ए बी कुसै लै सुनंग। तुस पैहले मिगी सिरफ इन्नां दस्सो जे तुंदे इम्तेहानें दा के बनेआ ? की सुदाकर ? |
भुलक्कड़पुने दा समें दे कन्ने-कन्ने बातावरण बशेश कन्ने बी नेड़मां सरबंध होंदा ऐ। बातावरण बशेश भुलक्कड़पुने गी प्रेरणा दिंदा ऐ। अस कुसै ओपरे थाह्रै पर खासा चिर रौंह्दे-रौंह्दे उत्थूं दी बोल्ली, भाशा सिक्खी लैने आं की जे असें गी उस जगह दे बातावरणै कशा प्रेरणा हासल हौंदी ऐ, पर जे असें गी उत्थूं दा परतियै अपने गै घर आइयै किश चिर रौह्ना पवै तां ओ भाशा-बोल्ली जेह्ड़ी असें बखले थाह्र सिक्खी दी होंदी ऐ भुल्ली-भलाई जंदी ऐ। पर चबात इस गल्लै दा होंदा ऐ जे परतियै उस्सै बातावरणै च, उस्सै थाह्रै पर जंदे गै उस बखली भाशा पर स्हाड़ा उन्ना अधिकार फी जागी पौंदा ऐ, जिन्ना उस पर पैह्लें हा ते जिसी असें अपने बाताबरणै च आइयै भलाई-बसारी दित्ते दा हा। |
;ltb;gt रंजना ;lt/b;gt-किश होर बी करैक्टर होङन ? |
डा. पाठक गी एह् पुरस्कार कल न्यूयार्क स्थित संयुक्त राश्ट्र मुक्खालय च आयोजत इक समारोह् च प्रदान कीता गेआ। अंतरसरकारी अक्षय उर्जा संगठन (आईआरईओ) ने स्वच्छता दे क्षेत्र च उल्लेखनीय योगदान लेई डा. पाठक गी इस पुरस्कार लेई नामित कीता हा। |
महान योगी |
प्रेमी होरें महाकाव्य दे लक्षणें दा बी पूरी चाल्ली कन्नै पालन नेईं कीते दा ऐ। जि’यां, महाकाव्य दी शुरूआत मंगलाचरण कन्नै नेईं दी ते नां गै पूरा कथानक इक्कै कथा उप्पर अधारत ऐ. इस करी पाठ च अवरोध बी पैदा बोंदा ऐ। |
अखनूर शहरै दे कश अजें बी, डंगा बने दा ऐ जिसी “रानी कां दा डंगा” आखदे न ते उआं बी “रानी खां दा साला” इक प्यारा आली गल बनी गेई गी ऐ। |
दांद एडा स्याना हा जे खेतरै च के ते दूऐ थार के, ओ अपने मालकै दी गल्ल बुझी लैंदा हा। औसफ भाए संदरें वाले टपरे च होंदा भाएं खेत्तर-बाड़ी च, कन्नन झट्ट सेई करी जंदा हा जे ओदा मालक हून के चतेऐ करदा ऐ। |
हैलो ! में जसवंत-दस्सो भ्रा जी केह् गल्ल ऐ। |
हकीकत राय: तूं सारें गी ठण्डा करियै होगी। बिला-बजह टौं-टौं करने दी खोह् पेदी। |
दूत : जरनैल साहब, में इयै आशा करियै तुन्दे कोल आया हा। तुन्दा इकबाल दिन व दिन बदै। |
ऐह्ड़ी गल्ल नेईं ऐ जे एदेआ पैह्ली बारी होआ रदा ऐ जां फ्हीं इस समस्या गी पैदा करने आह्लें तत्थें दे बारे च उ’नें लोकें गी पता नेईं ऐ जे राश्ट्र दे वैचारिक बंधन गी बचाई रक्खने दा दावा करदे न। समस्या एह् ऐ जे उन्दी बचनवद्धता बी संदेह थमां दूर नेईं ऐ। सच्च ते एह् ऐ जे उन्ही वचनवद्धता होर बी मती संदिग्ध ऐ। संप्रग सरकार खासकर कांग्रेस नेतृत्व आह्ला ऐ, हिन्दुवाद दे बक्खीं नरम रूख अपनाने च रूचि रखदे न। आतंकवाद दी समस्या दे भाजपा दे अति राश्ट्रवादी प्रक्षेपण च हिस्सेदा बनके साह्ई अल्पसंख्यकें दी बिगगड़दी स्थिति दे पास्सै केंद्र सरकार दी उदासीनता थमां एह् दोगलापन झलकदा ऐ। ऐसी गल्ल नेईं ऐ जे आतंकवाद कोई गम्भीर समस्या नेईं ऐ ते ना गै एह् उम्मीद कीत्ती जोई सकदी ऐ जे देश च आतंकवादी हिंसा गी घटनाएं गी परिणामें दी सरकार पासेआ अनदिक्खी कीत्ती जाई सकदी ऐ, अल्पसंख्यकें दी प्रताड़ना ते अलगाव थमां पैदा होए दे आतंकवाद दे बधदे ग्राफ दे बिच्च आपसी सरबन्धें उप्पर संप्रग सरकार दी चुप्पी थमां एह्दी नामामी सिद्द होंदी ऐ। कुसै रोग दे लक्ष्णें थमां निब्भडना बक्खरी गल्ल ऐ पर उसदे कारनें कन्नै निब्भड़ना इक बक्खरी गल्ल ऐ। समां आई गेदा ऐ जे कांग्रेस नेतृत्व पासेआ हिन्दूवाद दे बक्खी नरम रूख छौड़ी दित्ता जा ते भगवा चुनौती कन्नै निब्भड़ेआ जाए। देश गी साम्प्रदायिक हिंसा दे बधदे खथरे थमां छटकारा दुआने दा होर कोई तरीका नेईं ऐ। कांग्रेस दे ब’रे 1980 थमां लेइयै जदूं इ’नें बाबरी मस्जद दे जंदरे खोली दित्ते हे, हूने तक्कर जदूं इसदे लेई अपना पैह्लैं आहला रूतवा हासल करना असंभव ऐ जे चुनावी इत्हास कन्नै इस्सी एह्दे दोगलेपन दी व्यर्थता दे बारे च समझ आई जानी चाहिदी। दूयै बक्खीं दरार पैदा करने आह्ली ताकतें अपना आधार बना रदियां, चिंताजनक गल्ल एह् जै सरकारी संस्थान इस प्रक्रिया च इन्ने भ्रश्ट होई गेदे न जे साम्प्रदायिक हिंसा दे पीड़तें ते आतंकवाद दे बरूद लड़ाई दे नांऽ उप्पर कीत्ती गेदी बर्बरता थमां पीड़तें दा इन्दे उप्परां विश्वास चकोई गेआ ऐ। |
फातमां दिआं उपरोतली त्रै लुआदां होर होइआं पर ओ त्रै बी कुड़िआं गै हिआं, जागतै दा सुखना, सुखना गै रेहआ। |
भारत पाखण्डियें दी भूमि ऐ जित्थै विकास ते सामाजिक कल्याण गी घरेलू मामलें दे बजाय पश्चिमी परिदक्ख कन्नै मापेआ जंदा ऐ। अजीब जनेई गल्ल ऐ जे कि’यां आजादी दे 60एं ब’रें कोला मते समें दे बाद बी पश्चिमी विचारें कन्नै मोहित लोकें पास्सेआ मानसिक तौर उप्पर बनाई गेदी औपनिवेशिक सोच अजैं बी साढ़ी अर्थबवस्था कोला लेइयै सोआस्थ तक्कर दी नीतिएं दा फैसला करदी ऐ। हाल च गै सार्वजनिक थाह्रें उप्पर धूम्रपान करने उप्पर लाया गेदा प्रतिबंध एह्दा इक उदाहरण ऐ। धूम्रपान गी कदें बी उचित नेईं ठैह्राया जाई सकदा ऐ खासकरियै सार्वजनिक थाह्रें उप्पर जित्थै धूम्रपान नेईं करने आह्ले लोकें गी बी एह्दा शकार होना पौंदा ऐ। ब इस देश, जित्थै पैह्ले थमां गै मजूद कनूनें दा उल्लंघन कीता जंदा ऐ, एह् किन्ना प्रभागी होग। महानगरें च किश हद तक्कर बदलाऽ आई सकदा ऐ ब बाकी शैह्रें ते कस्बें च इस प्रतिबंध गी शर्मिंदा गै होना पेई सकदा ऐ। मता हारा भारत ग्रांएं च बसदा ऐ जित्थै धूम्रपान ते सार्वजनिक धूम्रपान सामान्यतः जारी रौह्ग कीजे उत्थै इस कनून गी अमल च आहन्नने आह्लियां एजेन्सियां इन्नियां नेईं होङन। एह् आक्खने दी लोड़ नेईं ऐ जे गरीबें ते देहातिएं, जि नेंगी धूम्रपान दे दुश्प्रभावें कोला गै राह्त नेईं थ्होई पाग, दी धूम्रपान दे कारण सोआस्थाए सरबंधी बमारियें कन्नै दे कारण हालत दयनीय ऐ। धूम्रपान उप्पर प्रतिबंद्ध पश्चिम पास्सेआ प्रेरित ऐ जित्थै मते हारे विकसित देशें पास्सेआ अपने शैह्रें गी जां ते धूं रहित बनाई दित्ता गेआ ऐ जां फ्ही सार्वजनिक थाह्रें उप्पर तम्बाकू दे इस्तेमाल गी बंद करी दित्ता गेआ ऐ। इ’नें देशें पास्सेआ प्रतिबंध गी इक सफलता बनाने आस्तै अपनी उर्जा लाई जाई सकदी ही कीजे एह् देश बाकी सोआस्थ सरबंधी समस्याएं कन्नै घट्ट पीड़ित न। भारत जनेह् विकासशील ते गरीब देशें, जित्थै भुक्ख कन्नै होने आह्लियां मौतां, पानी दी कमीं ते पानी कन्नै होने होने आह्लियां बमारियें दे कारण होने आह्लियां मौतां सूचि च उप्पर न ब एह् बिडम्बना गै ऐ जे धूम्रपान उप्पर रोक लाना पैह्ली प्राथमिकता बनी गेई ऐ। |
ओ मित्तरोकोठिओं जां ओ भ्रापे इस चाली भुलाए दे भुल्ली जन्दे न जां नईं इस बारै जरूरी नईं जे सब जने इक्कमत होन। पर साढ़े जीवनै च केई घटनां औंदियां न, ते केई ऐसे लोकें कन्ने वाह पौंदा ऐ जे ओ घटनां ते ओ लोक बिस्सरने विस्सरने च नईं औंदे। |
बब्ब आखन लगा-केईं बारी। में इत्थों दा बत्हेरा किश लेते दा ऐ चोरी करियै। एह् दिय्या इयां गै बलदा रौंह्दा हा ते आऊं चोरी करियै इत्थों दा मता किश लेई जन्दा हा। पुत्तर आखन लगा--तूं इन्ना किश इत्थों दा लेता ते दिय्या फी बी बलदा गै रेया ते साढ़ै कदें बलेआ गै नेईं। चोरी नेईं करनी, चल घरै गी चलचै। पर बब्ब नेईं मन्नेआ, ओह् उत्थें गै बैठा रेया। होंदे-होंदे इक्क दिन बुड्ढा मरी गेआ। पर उसदे पुत्रै चोरी निं कीती। ओह् अपनी मेह्नत-मजूरी करदा रेया पर गरीबी निं गेई। उस सोचेआ कुसै पीरै-फकीरै गी कोई दा-पुआ पुच्छां। ओह् घरै दा चली पेआ। दूर कुतै जाड़ै च पुज्जा तां उत्थें इक्क साधु धूनी लाइयै बैठा दा हा। ओह् बी बेई गेआ। बड़े चिरें साधुऐ ताड़ी खोल्ली। उसने साधुऐ दे पैर बन्दे। साधु पुच्छन लगा-बच्चा किआं आया? उसने आखेआ-बावा जी आऊं बड़ा गरीब आं। बत्हेरी मेह्नत-मजूरी करनां पर पूरी नेईं गै पौंदी किसै चाल्ली बी। तुस कोई पुज्जे दे महात्मा लबदे ओ। मिगी किसै चाल्ली इस नरक-जूनी चा कड्ढो। |
लखनऊ, 21 अप्रैल। बहुजन समाज पार्टी (बसपा) दी प्रमुक्ख ते उत्तर प्रदेश दी मुक्खमंत्री मायावती ने अज्ज निर्वाचन आयोग उप्पर सिद्धा हमला बोलेआ ते उसी कांग्रेस दा एजेंट करार दिंदे होई गलाया जे आयोग नेईं चांह्दा जे दलित दी धीह् प्रधानमंत्री बने। |
चन्दनक-तूं ऐं आख। |
शिव ते प्रेमू उत्थुआं ई पिच्छेंईं मुड़िये कैं जे मनसो बी प्रेमू दै मह्ल्लै ई रौंदा हा। |
“निबंध उस रचना को कहते हैं, जसमें एक सीमित आकार के भीतर किसी विषय का वर्णन या प्रतिपादन, विशेष निजीपन स्वछन्दता, सौष्ठव, सजीवता, आवश्यक संगीत औऐर सम्बद्धता के साथ किया गया हो।” इस कशा अस इस नतीजे पर पुज्जने आं जे निबंध, साहित्य दी ओह् बिधा ऐ, जिस च कोई रचनाकार अपने बुद्धि-तत्त्व दा गै नेईं, अपने मनै दे भाव-छोआलें दे बी दर्शन करांदा ऐ। |
गीत मुकदे गै दोऐ जनानियां अप्पूं बिच्चैं तलख कलामी उप्पर उतरी औंदियां न। |
पार्थिव हुंदी गल्ल पुग्गने दा बेल्ला आई गेया ऐ। पराने जुगें इच जनानियां अपने पति कन्ने अपने प्राण होम करदियां ते वीर पत्नियां खुआन्दियां हियां। अरुल मोली गी बी एह मौका मिलदा तां किन्ने धन्नभाग हुंदे। पर महाराज नैं उसी विक्रमा दी शिक्षा, रक्षा ते उसी म्हानवीर बनाने दी जुम्मावारी सौंपियै ओदा ओकड़ा रस्ता रोकी ओड़ेआ ऐ। ओ केह् करै? अरुल मोली फुट्टियै रोई पेई। ओदा कालजा फट्टन लगा। ओ महाराज बगैर कियां जीग? |
उनें आक्खेआ जे टिकट बंडने दा पैमाना छड़ा चुनांऽ जित्तने दी क्षमता नेईं होनी चाहि्दी बल्कि नेह् लोकें गी टिकट दित्ते जाने चाहि्दे ते नेह् लोकें गी चुनांऽ च जित्त दोआनी चाहि्दी जेह्ड़े देश आस्तै कम्म करने आह्ले ते समाज च अमन, चैन आन्नने दे प्रति गंभीर न। |
"तारें बी तुसें दफ्तर जाना ऐ?" |
ए घटना में अपनी अक्खियें कन्ने दिक्खी ही। में सोचन लगा, जे होर कुसै आदमी ने इनें जागतें गी की नेई ठाकेआ? इस बजुर्गै दे मनै च इंदे आस्तै ए दर्द ते अपनापा की जागे-आ? इस्सै जुस्तजू ने लाला जी कन्ने मेरा पैह्ला परिचय कराया हा। ओदे बाद में वेदमंदर च अक्सर उंदे कन्ने मिलदा रेहा। उत्थैं में उंदियां गल्लां सुनदा, जिन्दे च देसा दा, ते लोकें दा दर्द हुंदा हा। |
सिंह ने दस्सेआ जे नौगढ़ दे अलावा चक्रघट्टा, चकिया, इलिया ते सहाबगंज थाना क्षेत्र पूरी चाल्ली प्रभावत ऐ जदके सैय्यदरजा ते कन्दवा दे बी किश लाह्के इस समस्या थमां ग्रस्त न। उनें दस्सेआ जे केन्द्रीय रिजर्व पुलस बल दी त्रै ते चार कम्पनी दे अलावा पीएसी जिले च म्हेशां तैनात रौंह्दी ऐ ब चुनांऽ च सीमा सुरक्षा बल दी टुकड़ियां बी लाई जाङन। संवेदनशील मतदान केन्द्र इस्सै बल दे जिम्मे होग। उनें दस्सेआ जे 4-5 केन्द्रें दे बछकार इक क्लस्टर प्वाइंट होग। जिले दे कुल 874 मतदान केन्द्रें चा 185 नक्सल प्रभावत क्षेत्र च औंदे न। मिर्जापुर दे वरिश्ठ पुलस अधीक्षक राजेश मोदक ने दस्सेआ जे उंदे जिले च कुल 15 चा 5 थाने नक्सल प्रभावत न। इनें क्षेत्रें च समन्वय बैठकां कराई जा रदियां न। नक्सलियें दी गतिविधियें गी चुनांऽ दी मुक्ख धारा कन्नै जोड़ने दा प्रयास कीता जा रदा ऐ हालांके उनें इनें प्रयासें दा खुलासा करने थमां इन्कार कीता। |
"में इक ममूली क्लर्क आं।" में उसी दस्सेआ। |
बैंती : (सस्सू गी) सुना करदियां ओ। |
एह्दा सेवन करने आह्ले लोक इस गल्ल कन्नै चंगी चाल्ली परिचित न जे एह्दे सेवन करी जान तक्कर बी जाई सकदी ऐ पर लोक एह्दे सेवन दे इन्ने आदी होई चुके दे न जे ओह् कुसै बी कीमत उप्पर इस्सी नेईं छोड़ी सकदे। |
जम्मू, 15 मार्च। जम्मू-कश्मीर च सर्वशिक्षा अभियान गी सारें शा मता नुक्सान पुज्जा ते इक जानकारी मूजब सन् 2001 ब’रे थमां रिआसत च शुरु कीती गेदी केन्द्र पास्सेआ प्रयोजित इस योजना दी लगभग 43 थमां 96 फीसदी धनराशि दा सेई इस्तेमाल नेईं कीता जाई सकेआ। |
‘त्रिचोली’ कवता संग्रैह् दी भूमका च प्रो० रामनाथ शास्त्री होरें— |
लील्ह परगने दे गूण ग्रां कच्छ छेमी सदी दा, पनाली नाले आला शिला लेख; सतमी सदी दे राज मेरुवर्मन दे शिला-लेख; सन् 804 ई.दिआं बैजनाथ मंदरै दिआं प्रशस्तिआं; भरमोर इच नरसिंह मंदरै दै नां राजा युगाकर वर्मन दे दसमीं सदी दे त्रामें दे पटे; बारहमीं सदी दा देवी-कोठी आला शिला-लेख; ते पंद्रहमीं सदी दे बज्रेश्वरी देवी (कांगड़ा) दे मंदरै आले लेख संस्कृत भाषा’च न। |
डोगरी लोक-गीत भांत-सभांतड़े फुल्लें आंगर न जिंदे च असें गी डुग्गर ते उदे मनुक्खी-जीन दी इक टकोदी झलक लभदी ऐ। मनुक्खी-जीन दा जम्मने ते ओदे कोला बी पैह्ले थमां लेइयै मौती तगर नेहा कोई पैह्लू नेईं जिसदा वर्णन असें गी डोगरी लोक-गीतें च नेईं थ्होंदा। पर ए वर्णन बड़ा सादा ते बगैर लेच-पलेच दे होने करियै साढ़े मनें पर सिद्धा ते डूंह्गा प्रभाऽ पांद ऐ। लोक-भाशा च होने करियै इ’दे भाव हर इक दी समझै च आई जंदे न, ते सुर-ताल च बज्झे होने करियै सुननें आलें गी मता नंद दिंदे न। |
अग्गैं मैं किश नीं आक्खना। मुक्तिबोध दी क्हानी इत्थैं गै मुक्की जंदी तां खरा हा। पर दुनियां दा जंजाल मुक्कने आस्तै नीं होंदा। परंपरा बधदी गै जंदी ऐ जे खीर सारे मुक्ति च पर्यवसान पान। मतलब मुक्ति ते स्रिष्टी बराबर इक्कै जनेह् लफज नैं। खुशवा स्रिष्टि राहैं गै मुक्ति ऐ जां चाहो तां आक्खो जे स्रिश्टि नमैं सरबंधे, नमें बंधनें दी भूमका होंदी ऐ। |
कनक : किश नईं। बेई जाओ। |
भला ए उस्सै पापी कोला |
"तूं---तूं टल्ले की लाए दे न-- ?" |
घरै आली- ए लौ। |
जित्थों तगर लोक साहित्य दा सरबन्ध ऐ, इसदा रचेता कोई इक आदमी नेईं होंदा। बल्के ए इक समूलची सभ्यता, राश्ट्र ते मुल्खै दा सांझा सरमाया ऐ ते उन्दियें सांझियें-सामूहक कदरें दा खजाना ऐ, जिस सभ्यता दियां जड़ां डूंह्गियां गेदियां होंदियां न। जिस चाल्ली फिज़ीक्स (तबीयात), बाटनी (नवातात), जूयालोजी (हयातयात) दे लावा पलिटिक्स (सयायियात), सोशियालोजी (इमरानियात) ऐथिक्स (इख्लाकियात), ते एकोनामिक्स (मुआशियात) बगैरा कन्ने सरबन्धत ज्ञान साईंस दे जुमरे च औंदे न, उस्सै चाल्ली लोक साहित्य बी इक बिज्ञान ऐ, जिसी फोक लोर गदा इक हिस्सा समझेआ जन्दा ऐ ते लोक-विज्ञान जा जनमानस दा ज्ञान गलाया जन्दा ऐ। |
में समझी गेआ ओह् डरा करदे न। उंदी बांह् फगड़ियै में बाह्र लेई आया। |
दूए, जित्तो आपूं ब वैश्नो दा भगत हा ते राजा मंडलीक दा पच्याला हा। जोजां ने ओह्दे थान्ना पर आइयै ओह्दे कोला माफी मंगी लेई ही। इस करी जोजां दे डरें जित्तो ने ग्रां छोड़ी दित्ता हा एह् आखना ठीक नेईं। पं.शुकदेव शास्त्री दी तपेदिक्क आली गल्ल बी बड़ी ओपरी सेही हुंदी ऐ। एह् गल्ल बिल्कुज मन-घड़ते ऐ। ते ग्हार जनेही सुन्दर, ठंडी प्हाड़ी जगह गी छोड़ियै, शामाचक्क-पंजौड़ जनेह् गर्म मदानी अलाके च कुड़ी गी लेई जाने च तुक केह्ही ? अस जानने आं जे जित्तो ने जेठ-हाड़ म्हीनै गै ग्हार ग्रां थमां एह् हिजरत कीती ही। श्री शुकदेव शास्त्री बी शामाचक्क पुज्जने पर बूआ कौड़ी दी बमारी दी गल्ल आई-गेई करियै, जित्तो दे बाह्ने-राह्ने आस्तै कुतै जिमीं प्राप्त करने दी गल्लै गी गै अग्गे चलान लगी पौंदे न। इस करी जित्तो दी लोकगाथा (कारका) च चित्रत ब्योरा गै ज्यादा तर्क-संगत बी ऐ ते साढ़े लोकनायक दी जीवन-गाथा कन्ने मेल बी खंदा ऐ। प्रो.गौरी शंकर होरें बी इस्सै गल्ला दा समर्थन कीता ऐ। हुन संर्घश दी दिशा बदली गेई ही। जित्तो दी चाची जोजां ने जत्तो कन्ने अपने टाकरे दे पैह्ले मोर्चे पर हार मन्नी लेई ही। उसी सेही होई गेआ हा जे तैंतरें-मैंतरें दे गैबी अलस्तरें कन्ने ओह् जित्तो कन्ने लड़ी नेईं सकदी। सै उसने अपने मूढ़, डिरगे सत्तें पुत्तरें गी हथ्यार बनाइयै एह् लड़ाई लड़ने दा इक नमां मनसूबा बनाया:- |
पुजारी ने झटपट गल्ल टुक्की, "माहराजें दे माहराज, मृगनयनी कुआरी कन्यां ऐ।" |
अज्ज जिद्दर दिक्खो सरकारी ते गैर सरकारी संगठनें पास्सेआ थां-थां प्रदर्शनें ते भुक्ख हड़तालें दा जोर ऐ। कोई उंदी गल्ल सुनने गी तेआर नेईं। इक्क पास्सै बेरोजगारें ते दूई बक्खी घट्ट तनखाह लैने आह्ले कर्मचारियें दियें मुश्कलें च बाद्धा होआ करदा ऐ ते ओह् मैंह्गाई दी चक्की च पसोंदे जा करदे न। उंदे लेई कुसा दे दिला च कोई हमदर्दी नेईं। |
र्होलू : बाह्गड़ बिल्लें दा रस्ता कट्टा करने आं म्हाराज। |
पिछले 15-20 एं ब’रें च लोक-साहित्य, लोक-संस्कृति, लोक-वार्ता जनेह विशे दे हवाले कन्नै जेहड़ी चर्चा हुंदी रेही ऐ, ओहदे च विज्ञानक दृष्टकोण घट्ट ते भावुकता दी रंगत गै गूढ़ी रेही ऐ। एह् जनेही दशा साढ़ै गै बनी दी ऐ, ऐसी गल्ल नेई ऐ। दूइयें केइयें विकसत भाशाएं च बी स्थिति एह दे कोला बक्खरी नेई ही। सन् 1972 ई. च मिगी ते श्री शामलाल शर्मा (मंत्री, डोगरी रिसर्च इंस्दीच्यूट, जम्मू) श्री गुरू नानकदेव यूनिवसिंटी, अमृतसर च आयोजित इक लोक-वार्ता सैमीनार च शामल होने दा मौका मिलेआ हा। ओह दे च पंजाब दे प्रसिद्ध विद्वान डॉ. अतरसिंह ने इक लेख पढ़ओ हा-“पंजाबी फोकलोर दे अध्ययन दियां समस्या”। में उस अंग्रेजी लेख दे डोगरी अनुवाद चा किश अंश इत्थें उद्धत करना मनासब संमझना। अपने लेख दे शुरू च गै डॉ.साहब ने लिखेआ हा:- |
इस बास्ते तुस त्रिशीर्ष नां दी इस गुफा गी लंघियै बाकी दुश्मनें गी बी जीतने दी कोशश करो।।80।। |
"मेरी मन्नो तां चुपचाप कबरस्तान लेई जाइयै दफन करी दिन्ने आं।" रमजान दी एह् गल्ल सुनियै गुलाम रसूल इकदम भड़की उट्ठेआ, "पाग़ल होई गेदा ऐं? जो मुसलमान नेईं ही उसी मुसलमानें आंगर दफन करगा? बेअकलो उदी आकबत खराब करगेओ तां थुआड़ा दीन बी नेईं लगा रौह्न।" |
मराठी :- मराठी पच्छमी ते मध्य भारत दी भाशा ऐ। इसदा विस्तार मुम्बई दे उत्तरी भेठा शा शुरू होइयै गोआ राज तगर ऐ। इसदा विकास महाराष्ट्री अपभ्रंश थमां होए दा ऐ। दक्खनी, कोंकणी त बरारी नागपरी इसदियां प्रमुख बोल्लियां हियां जि’न्दे चा अज्ज कोंकणी गी इक सुतैन्तर भाशा दा दर्जा हासल ऐ। इस च खासा सग्गोसार साहित्य मजूद ऐ। साहित्य आदि दे प्रकाशन आस्तै देवनागरी लिपि बरती जंदी ऐ पर रोजमर्रा लेखन आस्तै ‘मोड़ी’ लिपि दी बरतून बी होंदी ऐ। इसदी रूप-रचना व्यवस्था मती हद्दा तगर हिन्दी आंगर ऐ पर इस च त्रै लिंग बरतोंदे न। |
शिक्षा संस्थानें इच निर्दयता दी क्हानी कोई छप्पी गुज्झी दी नेई ऐ। पर हुन एह् समाचार पत्तरें दियां सुर्खियां बटोरन शुरु होई गेई ऐ जेह्ड़ी के सभ्यता दे पतन गी दर्शांदी ऐ। बेशक्क एह् आरें बरें दी शानो खान दा मामला होए, जिसगी होमवर्क नेई करने उप्पर उसदी शिक्षिका ने कड़कदी धुप्पै इच खड़ोने दी सजा सुनाई जां फ्ही कालेज इच अपने सीनियरें पासेआ रैगिंग दी भेंट चढ़े दे अमन काचरू दी क्हानी होए, दवै गै अपराधिक मामले न ते इनेंगी बर्दाश्त नेई कीता जाना चाहिदा। एह् दवै बारदातां बक्ख नेई हैन बलकें इक प्रवृत्ति बनी चुकी दियां न जिनेंगी सैह्जता कन्नै स्वीकार कीता जाई चुकेआ ऐ। स्कूलें इच बच्चें गी दित्ती जाने आह्ली सजा ते कालेजें इच अबदधे रैगिंग उप्पर प्रतिबंध गी लेइयै देशै दे सर्वोच्च न्यायालय पासेआ दित्ती गेई दी बवस्था दे बावजूद इयां होआ करदा ऐ। इत्थूं तक्कर जे सख्त कनून बी छड़े आश्वासनें गित्तै गै मजूद न ते ऐसियें बारदातें इच होआ करदी बढ़ौत्तरी निर्दयता, सहनशीलता इच कमी ते बर्बरता बी बदधी जा करदी ऐ। रैगिंग कोई नैतिक बंधन नेई ऐ पर इसदा पालन धार्मिक परंपरा आह्ला लेखा कीता जा करदा ऐ। हर थाह्र ज्हारें स्कूलें इच शरीरक (कारपोर) सजा इक नियमित प्रक्रिया बनी चुकी दी ऐ। अपने भारी बस्तें इच बच्चे नेई छड़े अपनियें कताबें ते कापियें दा भार चुक्कदे न बलके केईं कारणें कन्नै सजा बी भुगतदे न। रैगिंग दे खलाफ छड़े कनून बनाने दी गै जरूरत नेई ऐ बलके उसगी उसदे मूल रूप इच लागू करने दी बी जरूरत ऐ तां जे कुसै बी बच्चे जां किशोर दी प्ररतिश्ठा ते उसदे मूल मानवाधिकार सुरक्षित रौह्न ते उंदा शोषण नेई होए, बो फ्ही चाह्एं घर होए जां बाह्र। इत्थूं तक्कर जे बच्चें गी उंदे घरें इच बी मानिसक ते शरीरक प्रताड़ना दा सामना करना पौंदा ऐ ते मां-प्यो अपने बच्चें दे भगवान बनियै उंदे उप्पर हुक्म चलांदे न। |
बिजली ते पानी जनेई बुनियादी जरूरतें थमां मरहूम पिंकी दा ग्रांव कल थमां गै जश्न च डूबी गेदा ऐ। ग्रां च ढोल ताशे दी थाप उप्पर लोक नच्चे। नक्सल प्रभावत मिर्जापुर जिले दा एह् ग्रां अत्यंत करीब पिंकी दी बजह् थमां हुन ‘अन्तर्राश्ट्रीय ग्रां’ बनने जा’रदा ऐ। |
भारत दी बक्खी दा हरभजन सिंह ने 30 रन देइयै सभनें थमां मतियां त्रै विकेटां लैतियां जिसले के टूर्नामेंट इच पैह्ली बारी खेड्ढा करदे जडेजा ने 26 रन देइयै पीटरसन ते बोपारा जनेह् अहम बल्लेबाजें गी पैवेलियन पजाया। |
जम्मू कश्मीर दा बकास |
डा. : वाह् ! के खूब समझे दा ऐ। में तुसें गी किन्नी बारी समझां कि ए पारसी स्टाइल दशरथ नईं ऐ। तुस बनने दी कोशिश की करदे ओ ? ओवर ऐक्टिंग की करदे ओ ? मेरे उप्पर तरस खाओ ते उआं गै बने रवो जिआं तुस ऐ ओ। फरज करो दुनिया च तुसाड़ा कोई नईं। तुस बिलकुल इक्क ओ। जित्थें तुसें अपनी उमरै दे बेहतरीन साल खपाई ओड़े उस्सै घरा चा अज्ज तुसें गी बे-इज्जत ते बे-सहारा कड्डेआ जा करदा ऐ। सोचो ते मसूस करो ते बस्स उऐ न्हे अपने रोलै च आनी देओ। दैट्स आल आई वॉण्ट (that is all I want) पर जे किछ तुस करा दे ओ ओ बिलकुल, गलत ऐ, रद्दी ऐ, बे तुका ऐ। दिक्खो, में तुसाढ़ी हर किस्मै दी मदद करने दो कोशिश करना। मगर एदा ए मतलब नईं कि आखिर मेरी बी ते....नौनसैंस (non-sense)। |
कारक उनें पुरखें दी ऐ, जिनें राजें-महाराजें जां उंदे अफसर-एह्लकारें दे अन्याय, जुल्म ते गरीबें दे इक्क उप्पर छापें दे खलाफ अव़ाज चुक्की, उंदे अत्याचारें दी परबाह् नेईं कीती। अपना बलिदान देइयै उंदे बधदे जुल्में गी रोकियै अमर होई गे। |
में ओदा धन्नवाद कीता ते भोजन शाला च जाइयै बड़े संदोखै कन्ने भोजन कीता। दूए दिन सवेरे में बकीलै दे घर गेआ। उन्दा नां हा, ए० डब्ल्यू० बेकर। उन्दे कन्ने मिलेआ। अब्दुल्ला सेठ ने उन्दे बारै मिगी पहले गै सनाए-समझाए दा हा, इस करी उनेईं मिलियै कोई चबात नईं लग्गा। ओ बी बड़े प्रेमै कन्ने मिले। मेरे बारे च उनें ताईं, तुआईं दी गल्ल-बात पच्छी। फी आखन लगे-“बरिस्टर दे रूपै च ते इत्थें तुन्दी कोई खास लोड़ नई पौनी। की जे असें अग्गें गै इस मामले आस्तै कईं तगड़े बरिस्टर कीते दे न। मामला पेचदार बी ऐ ते लम्मा बी, इस करी तुन्दी मदद में इस बारे च जरूरी जानकारी किट्ठी करने च गै लैंग। अपने मुअक्कल कन्ने चिट्ठी-पत्तर चलाने च बी तुस मेरी मदद करी सकदे ओ। ओदे कोला जिनें गल्लें दी जानकारी जरूरी होग ओ बी तुस मिगी मंगाई देई करगे ओ। अजें में तुन्दे आस्तै कोई मकान बी नईं दिक्खेआ। सोचेआ हा, तुस आई जागेओ तां, तुसेईं मिलियै गै, कोई मकान दिखगे। इत्थें रंगी फरको-फरकी दा बड़ा जोर ऐ, इस करी मकान थोने च बी कई दिक्कतां औन्दियां न। में इत्थें इक जनानी गी जाननां। ओ बचारी गरीब ऐ। ओदे घरै आला इक नानबाई ऐ। मेरा ख्याल ऐ जे ओ अपने मकानै च तुसेईं रक्खी लैग। उसी बी थोड़ी मदद होई जाग। चलो, उस्सै दै घर चलने आं।” |
“लोड़ नेईं।” |
गावा दुद्द ञ्यानिया ते मैई दुद्द स्यानिया। |
दुऐ दिन निक्की लोई ने रामू माऊ गी लेईऐ कुड्डे ई गेआ उठी, बिंद धुप्पां चढ़ियां तां अम्मी उ˙दै घर जाई पुज्जा, डयोडी खोली, खट्ट डाई, बैठा, ते सोचना लगा, हून केह करां? |
भारतीय टीम ने 159 दे लक्ष्य दा पीछा करदे होई शानदार शुरूआत कीती। नियमित ओपनर वीरेंद्र सहवाग दे अनफिट होने करी लगातार दूए मैच इच गंभीर कन्नै पारी दी शुरूआत करने लेई उतरे रोहित ने पाक गेंदबाजें दी मनभाने तरीके कन्नै धुनाई करदे होई तेजी कन्नै रन बनाऐ। अपनी लय वापस हासल करने इच लग्गै दे गंभीर दे संयमपूर्ण खेड्ढ दे बावजूद एह् जोड़ी पैह्ली विकेट लेई 140 रन जोड़ने इच कामयाब रेही। |
वाशिंगटन, 21 मार्च। अफगानिस्तान च अल कायदा ते तालिबानी आतंकवादियें दे खलाफ जारी अभियान च पाकिस्तान शा मता सैह्योग लैने आस्तै ओबामा प्रशासन उस्सी दित्ती जाने आह्ली सैन्य ते असैन्य मदद च केईं गुना बढ़ोत्तरी करी सकदा ऐ। |
संध्या आरती कोला पैह्ले जम्मू-कश्मीर कला, संस्कृति ते भाषाएं अकादमी पास्सेआ गुलाम मोहम्मद, बिश्वनदास, प्रकाशो देवी, ध्यान सिंह, पूर्ण सिंह, मनोहर, बिल्लू, वीरेन्द्र मिश्रा, सपना बाली, निर्मल कौर, लक्ष्मी शर्मा ते मिनाक्षी ने अपनी मिट्ठी अवाज कन्नै लोकें गी गीत सनाइयै मंत्रमुग्ध करी दित्ता। उत्थै गै मकामी कालकार मोहन सिंह जम्वाल पास्सेआ मंच संचालन कीता गेआ। |
सुरेश ने केह् जबाव दित्ता, बरखा च ओ सनोचा नेईं। इक हत्था च बैग फड़े दे ते दुए हत्था च अचला दा हत्थ थम्मे दे ओ दूए प्लेटफार्मा अल्ल बदेआ। उस प्लेटफार्मा उप्पर खड़ोती दी गड्डी जाने गै आली ही। पहले दर्जे दे इक वरान डब्बे अन्दर अचला गी धिकदे होई ओ बोलेआ-रमाना कन्नें इत्थें बौ। आऊं उसी लेई औना। |
संजय : म्हाराज, जिस चैन गी तुस शास्त्रें च जां अध्यात्म च तुपदे ओ, उस तगर पुज्जने दा रस्ता ते भोगवाद ऐ, ‘मेटीरियलिज़म ऐ’। |
पात्रें दा चरित्र-चित्रण :-उपन्यास च समाज द झलक होंदी ऐ, बक्ख-बक्ख सभाऽ ते रूप-गुण रक्खने आह्ले बक्खरे-बक्खरे पात्र साढ़े सामनै औंदे न। लेखक इंदा इस चाल्लीं चित्रण करदा ऐ जे ओह् साढ़े दमाक उप्पर अनमिट घास छोड़ी जंदे न। बह्रली बेश-भूशा, शकल-सूरत, रौह्ने बौह्ने दा ढंग ते मनै दी अंदरूपनी हालत कन्नै दूइएं खासियतें दा वर्णन इस ढंगै कन्नै करदा ऐ जे साढ़े सामनै उंदा पूरा आकार आई जंदा ऐ। अपने पात्रें दे कन्नै करदा ऐ जे साढ़े सामनै उंदा पूरा आकार आई जंदा ऐ। अपने पात्रें दे चरित्र-चित्रण आस्तै ओह् जां ते वर्णनात्मक शैली अपनांदा ऐ ते जां मनोविज्ञानक। |
कुड्डै च औं दिने बी, रातीं बी उसै दे मगर 2 फिरदा रेआ, ते ओह् बी मेरै आस्सै दिक्खी मुस्काए ते अक्खीं 2 अपने दिले दियां गल्ला दस्से। |
जमालदीना ने फौह्ड़ी साम्भी ते लंङादा-लंङादा ओ गड्डी परा उतरी गेआ। |
राम: (हरानीं कत्रै) सुनै करदेयो लछमण? सीता जी तुसें सुनेया? बिल्कुल पिता जी कन्नै मिलदी ग्लानी! बदल गर्जना आंगर गभीर ए अवाज मेरे दिलै बिच ममता पैदा करदी ऐ। |
चंडीगढ़, 20 अप्रैल। चंडीगढ़ सनें पंजाबी भाशी लाह्के गी पंजाब इच शामल करने गित्तै शांतिपूर्ण संघर्श जारी रक्खने दी गित्तै शांतिपूर्ण संघर्श जारी रक्खने दी प्रतिबद्धता दोह्रांदेहोई शिरोमणि अकाली दल शिअद ने लोकसभा चुनाएं गित्तै जारी अपने घोशना पत्र इच गरीब परोआरें गी दौं रपे किलो दी कीमत उप्पर 35 किलो कनक हर म्हीनै देने दा बादा कीता ऐ। |
सत्येन ने जवाब दित्ता, "में छे बजे तगर इत्थै आं। पर तुस किस सिलसिले च"-पर रंजन ने उन्दी पूरी गल्ल सुने बगैर गै रिसीवर रक्खी दित्ता। उसने डॉली पास्सै दिक्खेआ, ओह् छे बजे तगर अपने आफिस च गै होंङन। चल में तुगी उत्थै लेई चलनां। |
पाप-पुन्न दी कल्पना साढ़े समाज च युगें थमां रेही ऐ ते एदे सरूपें ते ब्याख्याएं च बी सदा थमां बकास होंदा रेहा ऐ। एदी उत्पत्ति बारै जेह्के पौराणक हवाले मिलदे न ओ सब विश्वासें पर अधारत न। उनें विश्वासें दे अधार पर गलाया जाई सकदा ऐ जे ईश्वरी निजमे ते धर्म शास्त्रें दे आदेशें दे उल्ट कम्म करना पाप ऐ ते उंदे मताबक आचरण करना पुन्न। शराब पीना, तामसी भोजन-पदार्थ खाना, मनै गी काबू नेईं रक्खना, रुक्ख-बूटे बड्ढना, बुरी थां रौह्ना, प्रौह्नै दा सत्कार नेईं करना, ते जीव हत्या, पशु-पंछी, कीड़े-मकोड़े मारना पाप कर्म मिथे जंदे न ते इंदे उल्ट आचरण पुन्न। पापें शा छुटकारा पाने लेई धर्म शास्तरें च प्राह्चित, पूजा-पाठ, जप-तप, तीर्थ-शनान करना ते नत्त-बर्त रक्खना सझाया गेदा ऐ। |
तां आक्खन लगी-“मेरिये भैनें, तू ए गल्ल किंया सोचनियै? क्या मेरी नूंह मेरे पुत्रा कन्नैं मिगो कदें सुलाह्-सफाई कन्ने रौहन देग? कल जिसलै में घर पुज्जी तां मेरी नूआं ने, मेरा भांडा-टींडा इक घड़ चौलें दा ते दूआ रागी दा, ते कन्ने किश लून-बसार, इक पासै टकाए दे हे। उन ते ओदे खसमा ने खाई फुट्टी लेदी ही ते आपूं ओ फूड़ी उप्पर बीना कुसै चैन्ता-झूरे दे, लम्मी पैदी ही। असला च उनें गी ते कोई ढेम्हा लोड़दा हा, मिगी घरा दा कड्डी लाने दा-ते मेंमीं सोचेआ जे ठीक गै, ऐमें जानी कुसै उप्पर भार बनियै कैसी रौहना? हुन औं इक्कली रौआ करनी आं। अ माइया, तूं दिक्खी चल जे ओ ए किश किन्नां क चिर करी लैंदे न? अग्गें रोज बडलै जिसलै में शैहरा गी टुरन लगनां तां कौल इक मट्ठे दा भरियै ओदे जागता गी दिंदी हुन्दी ही। पर अज्ज उन के कसब कीता जे उस घड़ी जागता गी लेइयै कुतै निकली गेई। सिद्दी पद्दरी गल्ल ऐ जे ओ नई च्हांदी, ओदे जागता उप्पर मेरा परछामां बी पौऐ। ” |
बक्करी सिद्दी-तीर होई दी बक्करे दे अग्गें-अग्गें चली पेई। राजा ए सब किश दिक्खी-सुनियै सोचदा रेही गेआ। राजे ने दो-चार छम्बड़ा तूतै दियां भन्नियां ते मैह्लें आइयै रानियै गी जत्तरियां ते पुच्छेआ जे हून के हाल ऐ। रानी छंदे-मिन्नतां करन लगी जे मिगी हून कोई बमारी नेईं ऐ। ते खीर पैरें डिग्गी गेई। |
जिसलै कदें बी उन्ने इस बारै च सोचेआ ऐ जे उन्दे आस्तै उसी किश, पर केह् करना चाहिदा, ठीक उस्सैलै इक होर सुआल उसी आनी दबान्दा ऐ जे केह् नेईं कीता ऐ उनें ओह्दे निक्के दौं भ्राएं आस्तै ? तां अपने मुहार बनाए दे सुआलें दे जुआब बी ओह् अपने मुहार गै दिन्दी जंदी ऐ। अक्सर नेह् मौके पर इक बारी ओह् मनै च दुह्राई लैन्दी ऐ जे एह् उन्दी मेह्रबानी दा गै फल ऐ जे अज्ज ओह्दे दमें निक्के भ्रा सैनिक-स्कूल च बड्डी जमातें च पढ़ा करदै न ते आपूं ओह् हुने-हुने डाक्टरी दी पढ़ाई दे त्रीयै ब’रे च आई ऐ। जिस प्रेम-भाव, तांह्ग ते अपनेपन भरोची भावना दा अह्सास उनें भैन-भ्राएं गी उन्दे गोचरी रौह्न्दे होई होआ ऐ, ओह्, जनेह्आ अपने सक्के सरबन्धियें च रौह्न्दे होई बी शैद गै कोई करी सकेआ होग एह् बश्वास कन्ने आक्खी सकदी ऐ। गीता उन्दी सक्की भैन नेईं, ते उन्दे चाचे दी धी ऐ, पर बचपुनै थमां गै ओह् उन्दी बड़ी लाडली ऐ। पर अदूं ओह् खासी हरान होई ही जदूं केईं ब’रे पैह्लें उनें उन्दा घर म्हेशां आस्तै छोड़ी दित्ता हा। असलै च उन्न अपनी सम्हालै थमां गै उनें गी अपने घरै च रौह्न्दे दिक्खे दा हा ते फ्ही चानक उन्दे कुतै उठी जाने कन्ने उसी बड़ा चबात बझोआ हा। ओह् अदूं बड़ी लौह्की ही पर उसी ओह् दृश्श अजें बी भलेआं चेत्तै ऐ। अपने कमरे च अपनी दौं-चार कताबां ते किश कपड़े किट्ठे करदे होई अपने मुहां पर दुक्ख-बसोस दियां लीकरां नेईं बनन देने च ओह् जरूर कामजाब होई गेदियां हियां, पर उन्दी डूंह्गी काली अक्खें च अत्थरूं साफ झिलमिला करदे हे। एह् अत्थरूं शैद इसकरी निकले हे जे उनें गी घर छोड़दे होई बसोस होआ करदा हा ते जां पता निं इसदा कारण एह् हा जे उस खास मौके पर उनें गी अपने सुरगबासी माता-पिता दा चेत्ता आवा करदा हा शैद... उनें जिसलै घरै दा बाह्र गैं पुट्टी ही तां सामनै बरांडे च बैठे दे अपने माता-पिता गी उन्दे जाने बारै अनजान बनने दे अलावा मेनगेट आली भेठा दा मूंह् फेरदे दिक्खियै गीता गी होर मती हरानगी होई ही ते बे-सबरी च ओह् बाह्रै अ’ल्ल द्रौड़ी ही पर उसलै तगर ओह् टैक्सी च बेही गेदियां हियां ते पिच्छूं दा आनियै माली काकाराम ने उसी बाहीं दा फगड़ी लेआ हा। |
अज्ज बी उसने तारें गी दिक्खेआ ते फी किन्ने गै चिर दिखदा रेहा। किन्ने शैल न ए तारे-गासै दे दिये जन! कोदे आस्तै न इन्ने दिये बाले दे? " उसने अपने आपै गी गै पुच्छेआ। आखदे न जे चन्न रोज अपनी प्रेमका, संञां गी मिलने आस्तै निकलदा ऐ ते ए दिये उसदी बत्ता गो चानन करदे न-ब किन्नी लचारी ऐ उसदे प्यारै च जे बचैरा जगदियें बत्तें च बी अपनी प्रेमका गो नेईं मिली सकदा ते जुगें-जुगें शा गै चन्नै दी ए तांग चली आवै करदी ऐ। "पागल! ‘ उसने अपने आपै च गै आखेआ ते उसदे ओठें पर हास्से दी इक म्हीन लीकर जन खचोई गेई। उसदी नजर फी सुत्ती दी पारो पर आई खड़ोती--"कियां सतरेह्ड़ सुत्ती दी ऐ!"-उसने सोचेआ ते फी उदी नजर पारो दे गले च पेदे मोतिये दे हारै कन्ने जाई टकराई।" |
दौनें बल्लेबाजें लंच तक्कर दी खेढ बिना कुसै होर नसकान दे गुजारी लैती ते भारत दे स्कोर गी सौ रन दे पार पजाया। द्रविड़ ते गंभीर ने दूए विकेट गित्तै आपस इच 133 रन जोड़े गै हे जे तां मेजबान कप्तान डेनियल वेट्टोरी दी गेंद उप्पर द्रविड़ गी अंपायर ने विवादास्पद तरीके कन्नै आउट देई दित्ता जिसले के रिप्ले इच साफ लब्भा करदा हा जे गेंद उंदे पैड कन्नै लग्गियै कैच कीती गेई ही ते उंदे बल्ले थमां गेंद दा कोई राबत नेई होआ हा। इस चाल्ली चाह् दे किश चिर पैह्लें भारत गी दूआ झटका लग्गेआ। |
श्री कुमार दे मताबक इस करी शुरू शुरू च त्रै चार ध्याड़े थोड़ी दिक्कत होई पर बाद च उनें अपने आप गी पूरी चाल्ली नागेश दे हवाले करी दित्ता ते कोई दिक्कत नेईं आई। उनें आक्खेआ जे नागेश कन्नै कम्म करियै उनेंगी बड़ा मजा आया ऐ। |
जगन नै पुच्छेआ, "मैं जे किश आक्खेआ, समझेआ तुसें लोकें?" |
ऊंआं बी कुसै रचना दे बक्ख-बक्ख पैह्लुएं गी लोई च रक्खना, पन्छानना ते उन्दी टकोह्दा गी अंगीकार करना होंदा ऐ, चंगा जा माड़ा आखना नेईं। हर रचना अपना इक खास थाह्र रखदी ऐ—भाएं ए थाह्र ओदी अपनी पद यात्रा कन्नै सरबन्ध रखदा होयै जां कुसै होर मेप्पै दी मिनतरै कन्नै। इस्सै चाल्ली इत्थैं इक इयै-जेह् जतनै राहें नमिएं कलमें गी बी दिखचे-भाखचै तां असेंगी अपने इस प्रयोगै गित्तै इक खरा ते खु’ल्ला खेत्तर मिली सकदा ऐ जेदे च अस बक्ख-बक्ख टकोदें गी अपने स्हाबै कन्नै टकोह्दा करो सकनें आं। मसलन जिंआं किजइक रचनां ऐसियां मिलदियां न जिंदे च परम्परा दा मोह् ऐ ते किज इक रचना ऐसियां न जिन्दे च आधुनिकता दी ध्वनि गूंजदी ऐ। |
“तां के फी आक्खना होग जे वीरेशवर गी, जेकर ओ चांह्दा गै ऐ तां औन देयो। |
विदूषक-त्रिशंकू आङू मझाटे लटकी रवौ। |